# Aruj

### Fra Wikipedia, den frie encyklopedi

Baba Aruj

Aruj (født ca. 1473 - død 1518), også kjent som Baba Aruj og Barbarossa som er italiensk for Rødskjegg, var en osmansk-tyrkisk kaper og guvernør av Alger.

Aruj var en av fire brødre: Ishaq, Aruj, Ilias og Khidr, som ble født på 1470-tallet på øya Lesbos (Λέσβος). Foreldrene var Yakub Aga, og en kristen-gresk kvinne, Katalina (Katerina).

De fire brødrene arbeidet som matroser og kapere på Middelhavet. Ilias ble drept under en handelsekspidisjon, og Aruj ble tatt til fange og fengslet på Rhodos for å bli solgt som slave. Aruj klarte senere å rømme, og dro til Italia og derfra videre til Egypt. Der fikk han audiens hos Sultan Qansoh al-Ghuri, som var midt i forberedelsene av en flåte han skulle sende til India. Han ga Aruj et skip som, fra en base i Alexandria, ble brukt til å angripe de øyene i Middelhavet som var kontrollert av kristne.

Rundt 1505 greide Aruj å beslaglegge tre skip til, og gjorde øya Djerba til sin hovedbase. Hans berømmelse økte da han mellom 1504 og 1510 transporterte muslimske mudejarer fra det kristne Spania til Nord-Afrika. Han ble kjent som Baba Aruj, eller Baba Oruc, som betyr «far Aruj», for hans faderlige behandling av muslimer i nød. I Spania og Frankrike ble «Baba Aruj» til «Barbarossa». I 1516, inntok Aruj Alger, og deretter Tlemcen, noe som fikk Abu Hamo Musa III til å flykte. Aruj utnevnte seg selv til hersker over Alger, og Alger kom med i Det osmanske riket.

I 1518 ble Aruj drept i et slag med spanjolene, som prøvde å ta tilbake makten over Tlemcen. Han ble 45 år gammel, og Khair ad Din overtok hans plass, hans navn (Barbarossa) og hans verv.

Hentet fra «http://no.wikipedia.org../../../a/r/u/Aruj.html»

Kategorier: Pirater | Fødsler i 1473 | Dødsfall i 1518

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- العربية
- Deutsch
- English
- Español
- Français
- Русский
- Türkçe